ગુજરાત સરકારના પ્રવક્તા તથા નાણામંત્રી સૌરભ પટેલે આજે કહ્યું કે સંયુક્ત રાષ્ટ્ર મહાસચિવ બાન કી મૂન વાઇબ્રન્ટ ગુજરાત સંમેલન-2015માં ભાગ લેશે. તે 10 જાન્યુઆરીના રોજ ગુજરાત આવશે અને 11 જાન્યુઆરીના રોજ સંમેલનાના ઉદઘાટન સમારોહમાં હાજર રહેશે. સૌરભ પટેલે જણાવ્યું હતું કે બાન કી મૂન સંભવત: અમદાવાદમાં મહાત્મા ગાંધીના સાબરમતી આશ્રમમાં પણ જશે. આ ઉપરાંત તે 11 જાન્યુઆરીના કેટલાક અન્ય સ્થળો પર પણ જશે.